text:  Zdivočelé deti z knihy anglického spisovateľa Williama Goldinga „Pán Múch“ sú oproti bande teenagerov z tohto filmu len partia neškodných, roztomilých anjelíkov. To v akej miere je tu zachytená detská beštialita je dychberúce. Z vyčínania tých mladistvých šialencov mi behali zimomriavky po chrbáte. Je to už hodne dávno, čo som videl takto kvalitne spracovaný exploitation. Nádherné prostredie, gradujúca atmosféra, extrémne násilie, dobre zvolení herci, vrátane tých detských. Surové, krvavé mäso. Delikatesa. Bravó! Už viac krát som tu v komentároch uviedol, že som obdivovateľom horrorovej tvorby. No a ako ortodoxný fanúšik horrorov musím dať tomuto snímku plné hodnotenie. *****
item_title: Jezero smrti
item_directors: James Watkins
item_screenwriters: James Watkins
item_cast: Kelly Reilly Michael Fassbender Jack O'Connell Finn Atkins Bronson Webb Thomas Turgoose Tara Ellis Alyssa Cooper Thomas Gill Eliza Elkington James Gandhi Mark Devenport Shaun Dooley Jumayn Hunter Aidan Kelly Enda Oates James Burrows Lorraine Stanley